કુદરતની દુનિયા અલગ છે. દૂર ડાળ પર પક્ષી દેખાય તો આંખમાં વ્યક્તિગત વિસ્મય, આનંદ અને સંતોષની ચમક આવવી જોઈએ. એક નાનકડા તળાવના એક કાંઠા પર અનેકો ઝેન-ક્ષણો હોય છે. પહાડમાં ઘૂમતા હોઈએ ત્યારે ચૂપ રહી શકાય, કાનમાં ઘુસપુસ કરવા આવતા પવનના ધબકારા સાંભળી શકાય. જંગલમાં ચાલતા હો ‘ને પગ નીચે સૂકા પાંદડાં આવે કે તરત આંખ ચોમેર ફેરવીને ચેક કરી શકાય કે શું કોઈ વાઇલ્ડ એનિમલ જોતું તો નથી ને? પણ, મોટે ભાગે આપણે કશુંક બીજું કરીએ છીએ.